

 REPUBLIKA HRVATSKA

VARAŽDINSKA ŽUPANIJA

 OPĆINA MARUŠEVEC

 OPĆINSKO VIJEĆE

KLASA: 325-08/14-01/01

URBROJ: 2186-017/14-02

Maruševec, 22. prosinca 2014.

 Na temelju članka 52. i 56. st. 1. Zakona o financiranju vodnoga gospodarstva (“Narodne novine” br. 153/09, 90/11 i 56/13) i članka 31. Statuta Općine Maruševec (“Službeni vjesnik Varaždinske županije” br. 11/13, 22/13), Općinsko vijeće Općine Maruševec na 11 . sjednici održanoj 22. prosinca 2014. godine, donosi

**ODLUKU**

**o obračunu i naplati naknade za razvoj na**

**vodoopskrbnom području IVKOM-VODE d.o.o. Ivanec**

Članak 1.

Ovom Odlukom utvrđuje se obveza obračuna i naplate naknade za razvoj, uz cijenu javne vodoopskrbe, na području Općine Maruševec (u daljnjem tekstu: naknada za razvoj), na kojem je javni isporučitelj vodne usluge Ivkom-vode d.o.o. Ivanec.

Članak 2.

Obveznici naknade za razvoj su obveznici plaćanja cijene vodne usluge, uz koju se obračunava naknada za razvoj.

Članak 3.

Osnovica naknade za razvoj je jedinica mjere isporučene vodne usluge uz koju se obračunava naknada za razvoj.

Članak 4.

Naknada za razvoj po jedinici mjere isporučene usluge javne vodoopskrbe utvrđuje se u iznosu:

* za kućanstva **1,65 kn/m3**
* za pravne osobe **2,20 kn/m3.**

Članak 5.

Naknada za razvoj obračunava se putem računa za vodnu uslugu na kojima se zasebno iskazuje.

Članak 6.

Naknada za razvoj prikupljena na području iz članka 1. ove odluke, prihod je javnog isporučitelja vodne usluge Ivkom-vode d.o.o. Ivanec.

Prihodi od naknade za razvoj koriste se za gradnju, odnosno za financiranje gradnje komunalnih vodnih građevina na području Općine Maruševec.

Članak 7.

Stupanjem na snagu ove Odluke prestaje važiti Odluka o obračunu i naplati naknade za razvoj na vodoopskrbnom području IVKOM-a d.d. Ivanec („Službeni vjesnik Varaždinske županije“ br. 38/10, 53/11).

Članak 8.

Ova Odluka stupa na snagu prvog dana od dana objave u Službenom vjesniku Varaždinske županije.

 PREDSJEDNICA

 OPĆINSKOG VIJEĆA

 Andreja Ptiček, mag.nov.